《玉泓馆送沈嘉则归越得微字》
明代·吴孺子

江上青草出，与君俱未归。
相看尽客泪，明日卷征衣。
细雨钓舟湿，乱山樵路微。
异时能裸葬，白首定相依。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。